Barton-upon-Humber
Barton-upon-Humber je grad od 11,505 stanovnika na istoku Engleske u grofoviji Lincolnshire.

Geografske karakteristike 
Barton-upon-Humber leži na južnoj obali Estuarija Humber, pored Mosta preko Humbera, udaljen dvanaestak km zapadno od Kingston upon Hulla, 22 km od Scunthorpea i oko 35 km od Grimsbya.

Administrativno podpada pod Unitarnu jedinicu North Lincolnshire.

Historija 
Postoje arheološki nalazi (ostatci groblja) da je na tlu današnjeg grada postojalo starije anglosaksonsko naselje, u kom su se nakon 400. naseli Rimljani. Barton je dokumentiran u Domesday Booku 1086. kao mjesto od 1000 stanovnika, s crkvom, tržnicom, dva mlina i trajektom preko Humbera. Što je dokazuje da je bio važan grad sjevernogom Lincolnshira. 

Za ranog za srednjeg vijeka, pored starijeg naselja kod luke zvanog Soutergate, izraslo je novo naselje Newport. Ta dva naselja odlučila su se povezati, pa je izgrađena ulica Catherine koja ih je povezala. Jedinstveni Barton postao je važna i velika luka i bogat grad, koji je 1359. osigurao kralju Edwardu III 8 brodova i 121 vojnika za njegovu invaziju na Francusku. Nakon tog prosperitetnog srednjovjekovnog razdoblja, Barton je počeo zaostajati za nedalekim Kingston upon Hullom.

Grad je doživio velike promjene između 1793. i 1796. kada su podignute nove ceste, i procvjetala industrija cigle i crijepa. Za Viktorijanskog doba do Bartona je 1849. stigla željeznica, pa je do 1856. imao12 gostionica, 6 pivnica uz brojne trgovine i industrijska poduzeća.

U prvoj polovici prošlog vijeka Barton se suočio sa brojnim zatvaranjima lokalnih tvornica. Odkad je sagrađen Most preko Humbera Barton više nije industrijski grad već stambeno predgrađe Kingston upon Hulla, Scunthorpea i Grimsbya. Većina kuća u historijskoj jezgri oko crkve sv. Petra je iz 18. ili početka 19. vijeka.

Izvori

Vanjske veze 

 Barton upon Humber Tourism 

Gradovi u Engleskoj
Lincolnshire